“Tolibon” Kobuldagi xalqaro aeroportdagi vaziyatni nazorat qila olmaydi, dedi harakat vakili Zabiulla Mujohid RIA Novosti axborot-agentligiga. Foto: Wali Sabawoon/AP Photo Avvalroq Kobul aeroportida sodir bo‘lgan ikkita portlash haqida ma’lum bo‘lgan, keyinroq yana uchinchi portlash ham sodir bo‘lgan. OAV ma’lumotlariga ko‘ra, birinchi ikkita portlashda 60 kishi halok bo‘lgan, 150 dan ortiq kishi jarohatlangan. Poytaxt aeroporti hududida xavfsizlikni ta’minlash uchun qanday choralar ko‘rayotgani haqidagi savolga “Afsuski, Kobul aeroporti “Tolibon” nazorati ostida emas”, deb javob bergan harakat vakili.